Աղմկահարույց բացահայտումները, նախկինում անձեռնմխելի թվացող անձանց կալանավորումներն ու նրանց նկատմամբ հայտարարված հետախուզումները իշխանափոխությունից հետո դարձան մեր առօրյայի անբաժանելի մասը։ Մոտ երկու ամիս առաջ Հայտարարագրման ենթակա գույքը թաքցնելու և ապօրինի հարստանալու դեպքերի վերաբերյալ ՀՀ հատուկ քննչական ծառայությունում քննվող քրեական գործի շրջանակներում 06.07.2018թ.-ին ծառայության քննիչի կողմից որոշում է կայացվել Լյովա Սարգսյանին (Սերժ Սարգսյանի եղբայր-խմբ) և վերջինիս դստերը` Անի Սարգսյանին ՀՀ քրեական օրենսգրքի 310.1-րդ հոդվածի 1-ին մասով և 314.3-րդ հոդվածի 2-րդ մասով որպես մեղադրյալ ներգրավելու մասին: ՀՀ քրեական օրենսգրքի 310.1-րդ հոդվածի 1-ին մասով մեղադրանք է առաջադրվել նաև Լ. Սարգսյանի որդուն` Նարեկ Սարգսյանին։ Լյովա եւ Անի Սարգսյանների նկատմամբ հայտարարվեց հետախուզում, իսկ Անի եւ Նարեկ Սարգսյանների նկատմամբ որպես խափանման միջոց ընտրվեց ստորագրությունը չհեռանալու մասին։ Հետախուզվողների մասին հստակ վիճակագրություն իմանալու նպատակով հարցում էինք հղել ՀՀ ոստիկանություն։